PMIndiaData/PMIndiaSum huggingface dataset:
کابینہ نےکارپوریٹ امور کے بھارتی ادارے کی اسکیم کو12ویں منصوبے کے بعد کے عرصے میں جاری رکھنے کو  منظوری دی

نئی دہلی،22؍نومبر،وزیراعظم نریندر مودی کی صدارت میں مرکزی کابینہ نے کارپوریٹ امور کے بھارتی ادارے (آئی آئی سی اے) کی اسکیم کو مزید تین سال تک (2017-18 سے 2019-20 تک) جاری رکھنے اور ادارے کو 18 کروڑ روپے کی مالی امداد دینے کی منظوری دے دی ہے۔ اس سے یہ ادارہ مالی سال 2019-20 تک خودکفیل ہوجائے گا۔ اثرات: کارپوریٹ حکمرانی کے اہم شعبے میں سرکاری اور پرائیویٹ ساجھیداری میں ادارے کیلئے منعقد تربیتی پروگرام، تحقیقی سرگرمیوں اور پروجیکٹوں سے صلاحیتوں میں اضافہ ہوگا جس سے طلباء کے ساتھ ساتھ پیشہ ور افراد کے روزگار کے امکانات میں بہتری آئے گی۔ ادارے کا پورا زور اپنے وسائل اور مالئے میں اضافہ کرتے ہوئے کارپوریٹ قوانین کے شعبے میں ایک باوقار ادارہ بننے پر دیا جارہا ہے۔ قابل ذکر ہے کہ آئی آئی سی اے قومی اہمیت کا حامل ادارہ ہوگا اور یہ ترقی کو فروغ دینے والا ثابت ہوگا جس سے اقتصادی سرگرمیوں میں اضافہ ہوگا۔ پیشہ وارانہ صلاحیتوں میں بہتری سے امید ہے کہ پیشہ ور افراد کو بیرونی ملکوں سمیت ابھرتے ہوئے کارپوریٹ شعبے میں روزگار کے زیادہ مواقع حاصل کرنے میں مدد ملے گی۔ ۔۔۔۔۔۔۔۔۔۔۔ (م ن-و ا- ق ر) (22-11-2017)
وزیراعظم کی یوم آزادی کی تقریر میں شامل ہونے کے لیے اپنی آرا ءکااشتراک کریں

نئی دہلی،30؍جولائی: (@mygovindia) MyGovنے عام لوگوں سےآرا طلب کی ہیں جویوم آزادی کے موقع پر وزیراعظم کی تقریر کا حصہ بن سکتی ہیں۔ وزیراعظم کے دفتر (پی آئی او)نے MyGovسے ایک ٹویٹ پوسٹ کو ٹیگ کرتے ہوئے کہا۔ "آپ کےخیالات کی ترجمانی لال قلعے کی فصیل سے کی جائے گی۔آپ کی جو بھی آراء ہوں گی اور جو بھی خیالات آپ کے ذریعہ پیش کیے جائیں گے،15 اگست (یوم آزادی )کے موقع پر وزیراعظم نریندرمودی کے خطاب میں ان سب نکات کوشامل کیا جائے گا؟اپنے خیالات و آراء کو (@mygovindia) پر شیئر کریں۔''
وزیراعظم نے لوگوں کو مہاشیواتری کی مبارکباد دی

نئی دلّی ،یکم مارچ، 2022/ وزیراعظم جناب نریندر مودی نے آج مہاشیوراتری کے موقع پر لوگوں کو مبارکباد پیش کی ہے۔ اپنے ایک ٹوئیٹ میں وزیراعظم نے: ’’مہاشیوراتری کے پر مسرت موقع پر آپ سبھی کو مبارکباد۔ دیوں کے دیو مہادیو سب کی تمنائیں پوری کرے۔ اوم نمو‘‘
وزیر اعظم نے بیڈ منٹن ڈبلز میں کانسے کا تمغہ جیتنے پر ٹریسا جولی اور گائتری گوپی چند کے تئیں فخر کا اظہار کیا

وزیر اعظم جناب نریندر مودی نے برمنگھم دولت مشترکہ گیمز 2022 میں بیڈ منٹن ڈبلز میں کانسے کا تمغہ جیتنے پر ٹریسا جولی اور گائتری گوپی چند کو مبارکباد دی ہے ۔ وزیر اعظم نے ٹوئیٹ کیا: ’’بیڈ منٹن ڈبلز میں کانسے کا تمغہ جیتنے پر ٹریسا جولی اور گائتری گوپی چند پر مجھے فخر ہے ۔دولت مشترکہ کھیلوں کے لئے روانہ ہونے سے پہلے ٹریسا نے مجھ سے گائتری سے اپنی دوستی کے بارے میں بتایا تھالیکن انہوں نے یہ یقین کے ساتھ یہ نہیں بتایا تھا کہ اگر وہ میڈل جیت جاتی ہیں تو کیسے جشن منائیں گی ۔مجھے امید ہے کہ انہوں نے اب اپنا منصوبہ بنالیا ہوگا ۔‘‘
وزیراعظم نے تلنگانہ کے عوام کو ان کے یوم ریاست پر مبارک باد پیش کی اور آندھرا پردیش کے لوگوں کو بھی نیک تمنائیں پیش کیں

وزیر اعظم جناب نریندرمودی نے ریاست تلنگانہ کے یوم تاسیس پر عوام الناس کو مبارک باد پیش کی ہے۔ وزیراعظم نے آندھرا پردیش کے لوگوں کو بھی اپنی نیک تمنائیں ارسال کی ہیں۔ تلنگانہ کے عوام کو ان کے یوم ریاست کے موقع پر مبارک باد۔ اس ریاست کے لوگ مختلف شعبوں میں اعلی ترین مقام حاصل کررہے ہیں۔ یہ ریاست بھارت کے ترقی کے سفر میں قابل قدر تعاون دے رہی ہے۔ میں تلنگانہ کے عوام کی ترقی اور خوش حالی کے لیے دعاگو ہوں۔ آندھراپردیش کے عوام کے لیے نیک تمنائیں۔ محنت شاقہ اور جرات مندی اس سرزمین کی ثقافت کے مترادف ہیں۔ بھارت کی نمو میں اس ریاست کا کردار از حد قابل قدر ہے۔ میں ریاست کے عوام کو ان کی مستقبل کی کوششوں کے لیے اپنی جانب سے نیک تمنائیں پیش کرتا ہوں۔ ۔۔۔۔۔۔۔۔۔۔۔۔۔ م ن ۔ ت ع۔
وزیر اعظم  شری سنت دنیشور مہاراج پالکھی مارگ اور شری سنت تُکارام مہاراج پالکھی مارگکے چار لین والے کلیدی حصوں  کا 8 نومبر کو سنگ بنیاد رکھیں گے

پنڈھر پور میں عقیدت مندوں کی نقل و حرکت کو آسان بنانے کی کوشش کے تحت وزیر اعظم جناب نریندر مودی 8 نومبر 2021 کو ویڈیو کانفرنسنگ کے ذریعے شری سنت دنیشور مہاراج پالکھی مارگ ،قومی شاہراہ نمبر 965 کے پانچ سیکشنوں اور شری سنت تُکارام مہاراج پالکھی مارگ ، قومی شاہرہ نمبر 965 جی کے تینسیکشنوں کوچار لین کا بنانے کیلئے سنگ بنیاد رکھیں گے۔ ان قومی شاہراہوں کے دونوں طرف 'پالکھی' کے لئے مخصوص راستے بنائے جائیں گے جو عقیدت مندوں کو بے خلل اور محفوظ راستہ فراہم کریں گے۔ دیوے گھاٹ سے موہول تک سنت دنیشور مہاراج پالکھی مارگ کا تقریباً 221 کلومیٹراور پٹاس سے ٹونڈلے – بونڈلے تک سنت تُکارام مہاراج پالکھی مارگ کا تقریباً 130 کلومیٹر کے راستے چار لینوالے ہوں گے جن کے دونوں اطراف میں 'پالکھی' کے لئے پیدل چلنے کے مخصوص راستے ہوں گے۔ ان پر بالترتیب 6690 کروڑ روپے سے زیادہ اور تقریباً 4400 کروڑ روپے کی لاگت آئے گی۔ تقریب کے دوران وزیراعظم پنڈھارپور سے رابطے کو بڑھانے کے لئے مختلف قومی شاہراہوں پر زائد از 223 کلومیٹر کے مکمل اور اپ گریڈ شدہ سڑکوں کے پروجیکٹوں کو بھی قوم کے نام وقف کریں گے۔ ان کی تعمیر پر 1180 کروڑ روپے سے زیادہ کی لاگت آئی ہے۔ ان پروجیکٹوں میں مہاسواد – پیلیو – پنڈھر پور (قومی شاہراہ نمبر 548 ای)، کردوواڑی – پنڈھرپور (قومی شاہراہ نمبر 965 سی)، پنڈھرپور – سنگولا (قومی شاہراہ نمبر 965 سی)، قومی شاہراہ نمبر 561 اے اور قومی شاہراہ نمبر 561 اے کے تیمبھرنی-پنڈھر پور سیکشن اور قومی شاہراہ نمبر 561 اے کے پنڈھر پور – منگل ویدھا – اُمادی سیکشن شامل ہیں۔ اس موقع پر روڈ ٹرانسپورٹ اور شاہراہوں کے وزیر اور مہاراشٹر کے وزیر اعلیٰ موجود ہوں گے۔
وزیراعظم 24جنوری کو پردھان منتری راشٹریہ بال پرسکار ایوارڈ یافتگان کے ساتھ بات چیت کریں گے

نئی دہلی:23 جنوری،2022۔وزیراعظم جناب نریندر مودی 24جنوری 2022 کو دوپہر 12 بجے ویڈیو کانفرنسنگ کے ذریعے پردھان منتری راشٹریہ بال پرسکار (پی ایم آر بی پی) ایوارڈ یافتگان کے ساتھ بات چیت کریں گے۔ بلاک چین ٹیکنالوجی کا استعمال کرتے ہوئے سال 2021 اور 2022کے لیے پی ایم آر بی پی ایوارڈ یافتگان کو ڈیجیٹل سرٹیفکیٹ دیے جائیں گے۔ اس ٹیکنالوجی کو پہلی مرتبہ ایوارڈ یافتگان کو سرٹیفکیٹ دینے کے لیے استعمال کیا جا رہا ہے۔ حکومت ہند چھ زمروں یعنی اختراع، سماجی خدمت، تعلیم، کھیل، فن اور ثقافت اور بہادری میں بچوں کو ان کی غیرمعمولی کامیابیوں کے لیے پی ایم آر بی پی ایوارڈ سے نواز رہی ہے۔ اس سال بال شکتی پرسکار کے مختلف زمروں کے تحت ملک بھر سے 29 بچوں کو پی ایم آر بی پی- 2022 کے لیے منتخب کیا گیا ہے۔ ایوارڈ یافتگان ہر سال یوم جمہوریہ کی پریڈ میں بھی حصہ لیتے ہیں۔ پی ایم آر بی پی کے ہر ایوارڈ یافتہ کو ایک تمغہ، ایک لاکھ روپے کا نقد انعام اور سرٹیفکیٹ دیا جاتا ہے۔ نقد انعام پی ایم آر بی پی -2022 کے فاتحین کے متعلقہ کھاتوں میں منتقل کر دیا جائے گا۔ ———————– ش ح۔م ع۔ ع ن
وزیر اعظم جناب نریندر مودی اور کینیا کے سابق وزیر اعظم عزت مآب ریلا امولو اوڈنگا کے درمیان میٹنگ

نئی دہلی، 13 فروری 2022: وزیر اعظم جناب نریندر مودی نے آج کینیا کے سابق وزیر اعظم عزت مآب ریلا امولو اوڈنگا سے ملاقات کی، جو ایک نجی دورے کے تحت فی الحال بھارت میں ہیں ۔ دونوں قائدین نے دہائیوں قدیم دوستانہ نجی تعلقات ساجھا کیے۔ وزیر اعظم مودی نے تقریباً ساڑھے تین برسوں بعد جناب اوڈنگا سے ملاقات ہونے پر خوشی کا اظہار کیا۔ وزیر اعظم مودی نے 2008 سے جناب اوڈنگا کے ساتھ متعدد مرتبہ ہوئی گفت و شنید اور 2009 اور 2012 میں فعال گجرات سربراہ ملاقات کے لیے موصوف کی حمایت کا ذکر کیا۔ دونوں قائدین نے باہمی مفادات پر مبنی دیگر موضوعات پر بھی تبادلہ خیالات کیے۔ وزیر اعظم نے بھارت۔کینیا تعلقات کو مزید مستحکم بنانے کے لیے اپنی عہدبستگی کا اعادہ کیا۔ وزیر اعظم مودی نے جناب اوڈنگا کو ان کی بہتر صحت اور مستقبل کی کوششوں کے لیے نیک ترین خواہشات بھی پیش کیں۔
آئی ٹی بی پی کے یوم تاسیس کے موقع پر وزیراعظم کی مبارکباد

نئیدہلی۔24؍اکتوبر۔وزیراعظم جناب نریندر مودی نے، آئی ٹی بی پی کے یوم تاسیس کے موقع پر، آئی ٹی بی پی کنبے کو مبارکباد پیش کی ہے۔ اپنے تہنیتی پیغام میں ،وزیراعظم نے کہا ہے کہ آئی ٹی بی پی کنبے کو ،ان کے یوم تاسیس پر مبارکباد ۔ اس فورس نے، اپنی شجاعت اور انسانیت نواز روایات کی بنیاد پر، اپنا ایک منفرد مقام حاصل کیا ہے۔ وزیراعظم نے کہا ہے کہ آئی ٹی بی پی ہمالیائی علاقوں سے خاص طور پر قریب رہ کر اپنے فرائض انجام دیتی ہے اور اعلیٰ طول البلد آپریشنوں میں اپنی قوت کا مظاہرہ کرتی ہے۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔۔ع ن۔ 24-10-2017
وزیر اعظم مودی نے پردھان منتری شرم یوگی مان-دھن (پی ایم-ایس وائی ایم)یوجناکا آغاز کیا

نئی دہلی،05 مارچ2019؍وزیر اعظم جناب نریندر مودی نے آج گجرات کے وسترال میں پردھان منتری شرم یوگی مان-دھن (پی ایم –ایس وائی ایم) یوجنا کا آغاز کیا۔ انہوں نے منتخب استفادہ کنندگان کے درمیان پی ایم –ایس وائی ایم پنشن کارڈ تقسیم کئے۔ملک بھر کے 3لاکھ کامن سروس سینٹرز پر 2 کروڑ سے زیادہ ورکروں نے ویڈیو کانفرنس کے ذریعے اس افتتاحی پروگرام کو دیکھا۔ آج کے دن کو تاریخی دن قرار دیتے ہوئے وزیر اعظم نے پی ایم –ایس وائی ایم یوجنا کو ملک کے 42کروڑ غیر منظم شعبے سے وابستہ ورکروں کے نام وقف کیا۔انہوں نے کہا کہ یہ اسکیم غیر منظم شعبوں کے اندراج شدہ ورکروں کے لئے ان کے بڑھاپے میں کم از کم تین ہزار روپے ماہانہ پنشن یقینی بنائے گی۔وزیر اعظم نے مزید کہا کہ آزادی کے بعد یہ پہلی مرتبہ ہے جب کسی اسکیم میں غیر منظم شعبے کے کروڑوں ورکروں کا احاطہ کیاگیا ہے۔ وزیر اعظم نے تفصیل کے ساتھ پی ایم-ایس وائی ایم کے فوائدپر روشنی ڈالی۔وزیر اعظم نے کہا کہ استفادہ کنندگان جتنی رقم جمع کریں گے، اتنی ہی رقم مرکزی حکومت بھی دے گی۔انہوں نے ہر ماہ پندرہ ہزار روپے سے کم کمانے والے غیر منظم شعبے کے ورکروں سے اپیل کی کہ وہ اپنے قریبی کامن سروس سینٹر میں استفادہ کنندہ کی حیثیت سے اپنا اندراج کرائیں۔ وزیر اعظم نے یہ یقین دلاتے ہوئے کہ اندراج کے عمل میں کوئی پریشانی نہیں ہوگی، حاضرین کو بتایا کہ صرف ایک فارم بھرنے کی ضرورت ہوگی، جس پہ آدھار نمبر اور بینک کھاتے کی تفصیلات دینی ہوں گی۔کامن سروس سینٹر کے ذریعے کسی استفادہ کنندہ کا اندراج کرنے پر جو خرچ آئے گا اسے مرکزی حکومت برداشت کرے گی۔ وزیر اعظم نے کہا کہ یہ ڈیجیٹل انڈیا کا معجزہ ہے۔ وزیر اعظم نے شہریوں سے اپیل کی کہ وہ غیر منظم شعبے میں کام کرنے والے ورکروں کو پی ایم –ایس وائی ایم اسکیم میں اپنا اندراج کرانے کے کام میں ان کی مدد کریں۔ انہوں نے کہا کہ خوشحال طبقے کے ذریعے اس طرح کے اقدامات سے غریبوں کے زبردست فائدہ ہوگا۔انہوں نے کہا کہ محنت کے وقار کی قدر کرنے سے ملک آگے بڑھے گا۔ وزیر اعطم نے کہا کہ مرکزی حکومت کی متعدد اسکیموں کا مقصد خاص طورپر غیر منظم شعبوں میں کام کرنے والوں کو فائدہ پہنچانا ہے۔ ایسی اسکیموں میں آیوشمان بھارت، پردھان منتری جیون جیوتی بیمہ یوجنا، پردھان منتری سرکشا بیمہ یوجنا، پردھان منتری آواس یوجنا، اجولا یوجنا، سوبھاگیہ یوجنا اور سووچھ بھارت مہم شامل ہیں۔انہوں نے ملک میں خواتین اور لڑکیوں کے امپاورمنٹ کے لئے کئے گئے اقدامات کے بارے میں بھی بتایا۔ وزیر اعظم نے کہا کہ پی ایم-ایس وائی ایم یوجنا، آیوشمان بھارت کے تحت دستیاب کرائے گئے ہیلتھ کوریج اور پردھان منتری جیون جیوتی بیمہ یوجنا کے تحت لائف اینڈ ڈس ایبلٹی کوریج اور پردھان منتری سرکشا بیمہ یوجنا کے ساتھ مل کر غیر منظم شعبے کے ورکروں کو ان کے بڑھاپے میں جامع سوشل سیکورٹی کوریج کو یقینی بنائے گی۔ بدعنوانی کے خلاف اپنے عزم کا اعادہ کرتے ہوئے وزیر اعظم نے کہا کہ ان کی حکومت بچولیوں اور بدعنوانی کو ختم کرنے کے تئیں پابند عہد ہے۔ انہوں نے مزید کہا کہ وزیر اعظم ہمیشہ مستعد رہتے ہیں۔ م ن۔م م۔ن ع
وزیر اعظم نے گجرات کے موڈھیرا میں مودھیشوری ماتا مندر میں حاضری دی اور پوجا کی

وزیر اعظم جناب نریندر مودی نے آج گجرات کے موڈھیرا میں مودھیشوری ماتا مندر گئے، درشن کیا اور پوجا کی۔ وزیراعظم کی آمد پر ان کی شاندار عزت افزائی کی گئی۔جناب مودی نے ہاتھ جوڑ کر دیوتا سے آشیرواد لیا اور مندر میں واقع مودھیشوری ماتا کی مورتی کے سامنے اپنا سر جھکایا۔ وزیر اعظم کے ساتھ گجرات کے وزیر اعلیٰ جناب بھوپیندر پٹیل اور پارلیمانی رُکن جناب سی آر پاٹل بھی تھے۔ قبل از ایں آج وزیر اعظم نے گجرات کے موڈھیرا واقع مہسانہ میں 3900 کروڑ روپے سے زیادہ کے متعدد پروجیکٹوں کا سنگ بنیاد رکھا اور اُنہیں وقف کیا۔ وزیر اعظم نے موڈھیرا کو ہندوستان کا پہلا 24X7 شمسی توانائی سے آراستہ گاؤں بھی قرار دیا۔
2021 بیچ کے آئی ایف ایس آفیسر ٹرینیز نے وزیر اعظم سے ملاقات کی

انڈین فارن سروس (آئی ایف ایس) کے 2021 بیچ کے آفیسر ٹرینیز نے آج 7، لوک کلیان مارگ میں وزیر اعظم جناب نریندر مودی سے ملاقات کی۔ ایک بے تکلفانہ اور غیر رسمی اندازمیں وزیر اعظم نے سروس جوائن کرنے پر آئی ایف ایس آفیسر ٹرینیز کو مبارکباد دی اور کہا کہ اب انہیں عالمی سطح پر ہندوستان کی نمائندگی کرنے کا موقع ملے گا۔ انہوں نے ان کے ساتھ سروس جوائن کرنے کی وجہ کے بارے میں بات چیت کی۔ موٹے اناج کے بین الاقوامی سال 2023 کے بارے میں بات چیت کرتے ہوئے انہوں نے تفصیل سے بات کی کہ وہ کس طرح جوار باجرے کو مقبول بنانے میں تعاون کرسکتے ہیں تاکہ ہمارے کسانوں کو فائدہ ہوسکے۔ انہوں نے بتایا کہ موٹا اناج (ملیٹس) کس طرح ماحول دوست ہے اور صحت کے لیے بھی فائدے مند ہے۔ انہوں نے لائف (لائف اسٹائل فار انوائرمنٹ) کا بھی ذکرکیا اور بتایا کہ کس طرح ماحولیات کے فائدے کے لیے اپنے طرز زندگی میں چھوٹی موٹی تبدیلیاں لائی جاسکتی ہیں۔ آفیسر ٹرینیز نے پنچ پران کے بارے میں بات چیت کی جن پر اس سال کے یوم آزادی کی تقریر میں وزیراعظم نے زور دیا تھا اور بتایا کہ کس طرح آئی ایف ایس افسر ان ان کے حصول میں تعاون کر سکتے ہیں۔ وزیر اعظم نے آفیسر ٹرینیز سے آئندہ 25 برسوں کے لیے سوچنے اور طویل مدتی منصوبہ تیار کرنے کی اپیل کی کہ وہ کس طرح اس مدت کے دوران ترقی کر سکتے ہیں اور ملک کی ترقی کے لیے مفید ثابت ہو سکتے ہیں۔ ۔۔۔۔۔۔۔۔۔۔۔ ش ح۔ا گ۔ن ا۔
وزیر اعظم اور دیگر قائدین نے پارلیمنٹ میں ایک ظہرانے میں شرکت کی جہاں باجرے سے تیار پکوان پیش کیے گئے

وزیر اعظم جناب نریندر مودی نے پارلیمنٹ میں دیگر قائدین کے ساتھ ایک ظہرانے میں شرکت کی جہاں، سال 2023 کو باجرے کا بین الاقوامی سال قرار دیے جانے سے متعلق بھارت کی تیاریوں کے مدنظر باجرے سے تیار پکوان پیش کیے گئے۔ ایک ٹوئیٹ میں، وزیر اعظم نے کہا؛ ’’اب جبکہ ہم 2023 کو باجرے کے بین الاقوامی سال کے طور پر منانے کی تیاری کر رہے ہیں، ایسے میں پارلیمنٹ میں منعقدہ ایک پرتکلف ظہرانے میں شرکت کی جہاں باجرے سے تیار پکوان پیش کیے گئے۔ مختلف جماعتوں کی شرکت دیکھ کر مسرت ہوئی۔‘‘
’پرائم منسٹرس سٹیزن اسسٹینس اینڈ ریلیف اِن ایمرجنسی سچویشن  فنڈ (پی ایم سی اے آر ای ایس فنڈ)‘ میں سخاوت کا مظاہرہ کرتے ہوئے تعاون کریں

نئی دہلی، 28 مارچ 2020، کووِڈ۔19 وبا نے پوری دنیا کو اپنے گھیرے میں لے لیا ہے اور یہ پوری دنیا کے عوام کی صحت اور معاشی سلامتی کے سامنے خطرناک چنوتی بن کر ابھرا ہے۔ بھارت میں بھی، کورونا وائرس کا پھیلاؤ تشویشناک صورتحال اختیار کر رہا ہے اور یہ ہمارے ملک کے سامنے صحتی اور اقتصادی مسائل کھڑے کر رہا ہے۔ اس سنگین صورت حال کے پیش نظر وزیر اعظم کے دفتر میں حکومت کے تعاون کے لئے سخاوت پر مبنی امداد کے تعلق سے لاتعداد درخواستیں موصول ہو رہی ہیں۔ تکلیف دہ صورتحال، خواہ قدرتی ہو یا کسی اور وجہ سے پیدا ہوئی ہو، متاثرہ افراد کی پریشانیوں کو کم کرنے، وسائل اور بنیادی ڈھانچہ سہولیات کے نقصان کو کم کرنے /کنٹرول کرنے ، وغیرہ کے لئے تیز اور اجتماعی کوششیں درکار ہوتی ہیں۔اسی لئے، ہنگامی صورتحال میں فوری کاروائی اور اس کے لئے عوام کا حوصلہ بڑھانے کا کام ادارہ جاتی صلاحیت کی تجدیدکاری / اضافہ کے ساتھ کیا جانا چاہئے۔ اس طرح کے ٹھوس اقدامات کے لئے جدید اور اعلیٰ درجہ کی تحقیق ایک ناگزیر عنصر بن چکی ہے۔ ہر طرح کی مشکل اور کووِڈ۔19 وبا جیسی ہنگامی صورت حال سے نمٹنے کے مقصد کے لئے وقف ایک قومی فنڈ کی ضرورت اور متاثرہ افراد کو راحت پہنچانے کے کام کو ذہن میں رکھتے ہوئے، ’پرائم منسٹرس سٹیزن اسسٹینس اینڈ ریلیف ان ایمرجنسی سچو یشن فنڈ (پی ایم سی اے آر ای ایس فنڈ)‘ کے تحت ایک عوامی چیری ٹیبل ٹرسٹ قائم کیا گیا ہے۔ وزیر اعظم اس ٹرسٹ کے چیئرمین ہیں اور اس کے ممبران میں وزیر دفاع، وزیر داخلہ اور وزیر خزانہ شامل ہیں۔ وزیر اعظم نریندر مودی ہمیشہ سے اس بات میں یقین رکھتے ہیں اور انہوں نے عملاً بھی اسے ثابت کر کے دکھایا ہے کہ عوامی شراکت داری کسی بھی مسئلے کو حل کرنے کے لئے ایک مؤثر طریقہ ہے اور یہ اس کی ایک اور مثال ہے۔ اس فنڈ میں چھوٹے عطیات بھی قابل قبول ہوں گے جس کے نتیجے میں عوام کی ایک بڑی تعداد چھوٹے چھوٹے عطیات کے ذریعہ تعاون دے سکے گی۔ شہری اور ادارے pmindia.gov.in پر جاکر مندرجہ ذیل تفصیلات کی مدد سے PM CARES فنڈ میں اپنے عطیات دے سکتے ہیں: اکاؤنٹ کا نام : PM CARES اکاؤنٹ نمبر : 2121PM20202 آئی ایف ایس سی کوڈ : SBIN0000691 سووِفٹ کوڈ : SBININBB104 بینک اور برانچ کا نام : اسٹیٹ بینک آف انڈیا، نئی دہلی مین برانچ یوپی آئی آئی ڈی : pmcares@sbi ادائیگی کے مندرجہ ذیل طریقہ کار pmindia.gov.in ویب سائٹ پر دستیاب ہیں ڈیبٹ کارڈ اور کریڈٹ کارڈس کے ذریعہ انٹرنیٹ بینکنگ کے ذریعہ یوپی آئی (بھیم، فون پے، ایمازون پے، گوگل پے، پے ٹی ایم، موبی کوئک، وغیرہ) کے ذریعہ آرٹی جی ایس / این ای ایف ٹی اس فنڈ میں دیا جانے والا تعاون سیکشن 80 (جی) کے تحت انکم ٹیکس سے مستثنی رہے گا۔
وزیر اعظم جناب نریندر مودی 9 جون کو پرگتی میدان میں بائیوٹیک اسٹارٹ اپ ایکسپو – 2022 کا افتتاح کریں گے

وزیر اعظم جناب نریندر مودی 9 جون کو صبح 10:30 بجے نئی دہلی کے پرگتی میدان میں بائیو ٹیک اسٹارٹ اپ ایکسپو – 2022 کا افتتاح کریں گے۔ اس کے بعد وہ پروگرام سے خطاب کریں گے۔ بایو ٹیک اسٹارٹ اپ ایکسپو – 2022 ایک دو روزہ پروگرام ہے جو 9 اور 10 جون کو منعقد کیا جائے گا۔ اسے محکمہ بائیو ٹیکنالوجی اور بائیو ٹیکنالوجی انڈسٹری ریسرچ اسسٹنس کونسل (بی آئی آر اے سی) کے ذریعے منعقد کیا جا رہا ہے۔ اس کا انعقاد بی آئی آر اے سی کے قیام کے دس سال مکمل ہونے کے موقع پر کیا جا رہا ہے۔ ایکسپو کا تھیم ہے ’بائیو ٹیک اسٹارٹ اپ انوویشنز: آتم نربھر بھارت کی جانب‘۔ یہ ایکسپو کاروباریوں، سرمایہ کاروں، صنعتی لیڈران، سائنسدانوں، محققین، بائیو-انکیوبیٹرز، مینوفیکچررز، ریگولیٹرز، سرکاری عہدیداران وغیرہ کو آپس میں جوڑنے کے پلیٹ فارم کے طور پر کام کرے گا۔ ایکسپو میں تقریباً 300 اسٹال لگائے جائیں گے، جہاں حفظان صحت، جینومکس، بائیو فارما، زراعت، صنعتی بائیو ٹیکنالوجی، کچرے سے دولت، صاف توانائی وغیرہ جیسے شعبوں میں بائیو ٹیکنالوجی کے استعمال کے بارے میں بتایا جائے گا۔
وزیر اعظم اور میانمار کی اسٹیٹ کاونسلر ڈاو آنگ سان سوچی کے درمیان ٹیلی فون پر گفتگو

نئی دہلی: 30 اپریل 2020، وزیر اعظم جناب نریندر مودی نے 30 اپریل 2020 کو جمہوریہ میانمار کی اسٹیٹ کاونسلر ڈاو آنگ سان سوچی کے ساتھ ٹیلیفون پر بات چیت کی۔ دونوں رہنماؤں نے گھریلو اور علاقائی تناظر میں ابھرتے کوویڈ 19 کی صورت حال پر تبادلہ خیال کیا اور ایک دوسرے کو وبائی امراض کے پھیلاؤ پر قابو پانے کے لئے کئے جا رہے اقدامات پر تازہ جانکاری دی۔ ہندوستان کی ’ پڑوسی پہلے‘ کی پالیسی کے ایک اہم ستون کی حیثیت سے میانمار کی اہمیت کی نشاندہی کرتے ہوئے وزیر اعظم مودی نے کووڈ۔ انیس کے صحت اور معاشی اثرات کو کم کرنے کے تئیں میانمار کو ہر ممکن مدد فراہم کرنے کی ہندوستان کی تیاری سے آگاہ کیا۔ وزیر اعظم جناب مودی نے ہندوستان میں موجود میانمار کے شہریوں کے لئے حکومت ہند کی طرف سے ہر ممکن مدد کی یقین دہانی کرائی اور اس کے ساتھ ہی انہوں نے میانمار میں ہندوستانی شہریوں کو میانمار کے حکام کی جانب سے دیئے جانے والے تعاون پر اسٹیٹ کاونسلر کا شکریہ ادا کیا۔ دونوں رہنماؤں نے کوویڈ 19 سے درپیش موجودہ اور مستقبل کے چیلنجوں سے نمٹنے کے لئے رابطے میں رہنے اور مل جل کر کام کرنے پر اتفاق کیا۔ (م ن- ن ا- ن ر)
وزیراعظم نے کیرالہ کے یوم تاسیس پر وہاں کے عوام کو مبارکباددی

نئیدہلی یکمنومبر۔وزیراعظم نریندر مودی نے آج کیرالہ کے یوم تاسیس پر وہاں کے عوام کو مبارکباددی ہے ۔ کیرالہ ریاست کا قیام ریاستوں کی تشکیل نو ایکٹ کے تحت یکم نومبر 1956 کو عمل میں آیا تھا۔ وزیراعظم نے کہا کہ کیرالہ پیروی کے دن کیرالہ کی میری بہنوں اور بھائیوں کو مبارکباد ۔اس ریاست کے لوگوں نے ملک کے لئے قابل ذکر کام کیا ہے۔ریاست کے عوام خوش اور خوشحال رہیں ، میری یہی تمنا ہے ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ن ا۔رم
وزیر اعظم نے پرکاش پرب کے موقع پر سری گرو گوبند سنگھ جی کو خراج عقیدت پیش کیا

وزیر اعظم جناب نریندر مودی نے سری گرو گوبند سنگھ جی کے پرکاش پرب کے موقع پر سری گرو گوبند سنگھ جی کو خراج عقیدت پیش کیا۔ وزیر اعظم نے ٹوئیٹ کیا: ’’میں سری گرو گوبند سنگھ جی کے پرکاش پرب کے مقدس موقع پر انہیں خراج عقیدت پیش کرتا ہوں اور انسانیت کی خدمت کے تئیں ان کے گراں قدر تعاون کو یاد کرتا ہوں۔ ان کا بے مثال اور غیر معمولی حوصلہ، لوگوں کو آنے والے سالوں میں بھی مسلسل ترغیب دیتا رہے گا۔‘‘
وزیراعظم نے جناب منتھو پدمنابھن جی کو ان کے یوم پیدائش پر خراج عقیدت پیش کیا

نئی دلّی ، 02 جنوری، 2021 / وزیرعظم نریندر مودی نے آنجہانی منتھو پدمنابھن جی کو ان کے یوم پیدائش پر خراج عقیدت پیش کیا ایک ٹوئیٹ میں جناب مودی نے کہا ’’ آنے والی نسلیں، سماجی خدمات، سماجی انصاف اور تجدید ثقافت میں ان کے اہم کردار کے لئے آنجہانی منتھو پدمنابھن جی کے شکرگزار ہوں گی۔ ان کی پوری زندگی دوسروں کی بہتری اور بھلائی کے لئے وقف تھی۔ ان کے یوم پیدائش پر میں انہیں خراج عقیدت پیش کرتا ہوں۔‘‘
وزیراعظم نے راشٹریہ بال پُرسکار 2019 کے فاتحین کے ساتھ بات چیت کی

نئیدہلی۔24؍جنوری۔وزیراعظم جناب نریندر مودی نے پردھان منتری راشٹر بال پُرسکار 2019 کے فاتحین سے ملاقات کی اور ان سے بات چیت کی۔ بچوں نے اپنی خصوصی کامیابیوں اور اپنے جذبات پر مبنی اپنی باتوں کا تفصیل سے ذکر کیا۔ انہوں نے کہا کہ ان انعامات سے بچوں کی صلاحیت کو پہچاننے کا موقع فراہم ہوتا ہے اور ان جیسے دوسرے بچوں کیلئے جذبے کا ایک وسیلہ فراہم ہوتا ہے۔ وزیراعظم نے غیر معمولی صلاحیت والے بچوں سے زور دیکرکہا کہ وہ خود کو فطرت سے وابستہ رکھیں۔ انہوں نے بچوں کے ساتھ ہلکے پھلکے اور غیر رسمی انداز میں کچھ لمحے گزارے۔ بچوں نے ان سے آٹوگراف کی فرمائش کی۔ پس منظر راشٹریہ بال پُرسکار انعامات دو زمروں میں دیے جاتے ہیں : افراد کو بال شکتی پُرسکار اور بچوں کے لئے کام کرنے والے اداروں / افراد کو بال کلیان پُرسکار۔ اس سال بال شکتی پُرسکار کے لئے مجموعی طور پر 783 درخواستیں موصول ہوئی تھیں۔بچوں اور خواتین کی ترقی کی وزارت نے اختراع ، اسکولی کارکردگی ،کھیل کود ، فنون لطیفہ ، ثقافت ، سماجی خدمات اور بہادری کے زمرے میں بال شکتی پُرسکار کے لئے 26 افراد کو منتخب کیا۔ قومی چیدہ کمیٹی نے بال کلیان پُرسکار کے لئے دو افراد اور تین اداروں کے نام کو بھی حتمی شکل دی۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔اس ۔ع ن 24-01-2019
وزیراعظم نے سربانند سونووال اور ڈاکٹر ایل موروگن کو راجیہ سبھا کا رکن منتخب ہونے پر مبارکباد پیش کی

وزیراعظم جناب نریندرمودی نے آسام اور مدھیہ پردیش سے بالترتیب راجیہ سبھا کا رکن منتخب ہونے پر اپنے وزارتی رفقاء جناب سربانند سونووال اور ڈاکٹر ایل موروگن کومبارک باد پیش کی ہے۔ ایک ٹوئٹ میں وزیراعظم نے کہا کہ ‘‘ آسام اور مدھیہ پردیش سے بالترتیب راجیہ سبھا کا رکن منتخب ہونے پر میرے وزارتی رفقاء جناب سربانند سونووال اور ڈاکٹر ایل موروگن کومبارک باد۔ میں پراعتماد ہوں کہ وہ پارلیمنٹ کی کارروائیوں کو تقویت بخشیں گے اور عوامی بھلائی کے ہمارے ایجنڈے کو آگے بڑھائیں گے’’۔
وزیراعظم اسمارٹ انڈیا ہیکاتھان-2020کے گرانڈ فنالے سے خطاب کریں گے

نئی دہلی،31؍جولائی، وزیراعظم جناب نریندر مودی یکم اگست 2020 کو ویڈیو کانفرنسنگ کے ذریعے ’’اسمارٹ انڈیا ہیکاتھان – 2020‘‘ کے گرانڈ فنالے سے خطاب کریں گے۔ وہ اس موقع پر طلباء سے بات چیت بھی کریں گے۔ اسمارٹ انڈیا ہیکاتھان، ہماری روز مرہ کی زندگی میں درپیش مسائل کے حل کے لئے طلباء کو ایک پلیٹ فارم فراہم کرنے والی ملک گیر پہل ہے اور اس طرح مسائل کو حل کرنے کا ذہن بنانے اور اختراعات کے رواج کو فروغ دیتی ہے۔ یہ ہیکا تھان نوجوان ذہنوں میں لیک سے ہٹ کر سوچنے کو فروغ دینے کے لئے انتہائی کامیاب ثابت ہوئی ہے۔ اسمارٹ انڈیا ہیکاتھان – 2017 میں، پہلے ایڈیشن میں 42000 طلباء نے شرکت کی تھی، جو 2018 میں بڑھ کر ایک لاکھ اور 2019 میں بڑھ 2 لاکھ ہوگئی تھی۔ اسمارٹ انڈیا ہیکا تھان 2020 کے پہلے راؤنڈ میں ساڑھے چار لاکھ سے زیادہ طلباء نے شرکت کی۔ اس سال سافٹ ویئر ایڈیشن کا گرانڈ فنالے ملک بھر میں شرکاء کو خاص طور پر تیار کردہ ایک ایڈ وانس پلیٹ فارم کے ذریعے آن لائن کنکٹ کرکے منعقد کیا جارہا ہے۔ مرکزی حکومت کے 37 محکموں، 17 ریاستی حکومتوں اور 20 صنعتوں کی پیش کردہ 243 مسائل کو حل کرنے کے لئے 10 ہزار سے زیادہ طلباء مقابلہ آرائی کریں گے۔ ۔۔۔۔۔۔۔۔۔۔۔۔۔۔۔۔۔۔ (م ن- و ا- ق ر)
’میرے دوست، آبے سان‘ – وزیر اعظم نے شینزو آبے کو خراج عقیدت پیش کی

نئی دہلی۔ 08 جولائی وزیر اعظم جناب نریندر مودی نے جاپان کے سابق وزیر اعظم جناب شینزو آبے کو خراج عقیدت پیش کی ہے۔ یکے بعد دیگرے کئی ٹوئیٹ میں وزیراعظم نے کہا: ’’جناب آبے کے انتقال سے جاپان اورپوری دنیا ایک عظیم دور اندیش قائد سے محروم ہو گئی ہے۔ اور، میں نے اپنے ایک عزیز دوست کو کھو دیا ہے۔ میرے دوست آبے سان کو خراج عقیدت ….‘‘ ’’میں سال 2007 میں پہلی بار آبے سان سے ملا تھا اور اس پہلی ملاقات کے بعد سے ہی ہمارے درمیان باہمی تبادلہ خیال کے بے شمار یادگار لمحے رہے ہیں۔ میں ان میں سے ہر ایک لمحہ کی قدر کروں گا۔ جناب آبے سان نے ہندوستان-جاپان کے تعلقات کونیا استخگام بخشا ۔ انہوں نے اسوقت جاپان کے ذریعہ کندھے سے کندھا ملا کر چلنے کو یقینی بنایا تھا جب ’جدید ہندوستان‘ اپنے یہاں ترقی کو رفتار فراہم کر رہا تھا۔‘‘ ’’جہاں تک عالمی قیادت کا تعلق ہے، آبے سان اپنے وقت سے آگے تھے۔کواڈ، آسیان کی زیرقیادت مختلف فورم ، ہند –بحر الکاہل پہل، ایشیا-افریقہ گروتھ کوریڈور اور کولیشن فار ڈیزاسٹر ریسیلینٹ انفراسٹرکچر ، یہ سبھی ان کے متعدد اہم خدمات سے بے حد مستفید ہوئے تھے۔‘‘ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیر اعظم نے سابق وزیر اعظم ڈاکٹر منموہن سنگھ کو ان کے یوم پیدائش کے موقع پر مبارکباد پیش کی

نئی دہلی، 26 ستمبر 2021 وزیر اعظم جناب نریندر مودی نے سابق وزیر اعظم ڈاکٹر منموہن سنگھ جی کو ان کے یوم پیدائش کے موقع پر مبارکباد پیش کی ہے۔ ایک ٹوئیٹ میں وزیر اعظم نے کہا؛ ’’ہمارے سابق وزیر اعظم ڈاکٹر منموہن کو یوم پیدائش کی مبارکباد۔ میں ان کی طویل عمر اور بہترین صحت کے لئے دعاگو ہوں۔‘‘
وزیر اعظم راجستھان کے دورے پر:متعدد قومی شاہراہوں کے پروجیکٹوں کا افتتاح اور رونمائی کریں گے

نئی دہلی۔29؍اگست۔وزیراعظم جناب نریندر مودی آج اودے پور راجستھان کے دورے پر ہیں۔ موصوف متعدد اہم قومی شاہراہوں سے متعلق اہم پروجیکٹوں کا سنگ بنیاد رکھیں گے اور ان کا افتتاح بھی کریں گے۔ ان پروجیکٹوں کی مجموعی تخمینہ لاگت 15 ہزار کروڑ روپئے سے زائد کی ہے۔ افتتاح کیے جانے والے پروجیکٹوں میں کوٹا میں دریا چمبل کے آر پار 6 لین والے کیبل سے مربوط پُل کی تعمیر ، گومتی چوراہا۔ اودے پور سیکشن قومی شاہراہ نمبر 8 کو چار لین میں بدلنے کا پروجیکٹ اور قومی شاہراہ نمبر 758 یعنی راج سمند- بھیل واڑہ سیکشن کو چار لینوں میں بدلنے والا پروجیکٹ شامل ہیں۔ جن اہم پروجیکٹوں کا سنگ بنیاد رکھا جانا ہے ان میں جے پور رنگ روڈ کا نام شامل ہے۔ وزیراعظم اس موقع پر حاضرین سے خطاب بھی کریں گے۔ وزیراعظم بعدازاں ،اودے پور میں، پرتاپ گورو کیندر بھی جائیں گے۔ یہ کیندر مختلف نمائشی اشیاء کے ذریعے میواڑ کی سابق حکومت کے معروف حکمراں مہارانا پرتاپ کی زندگی ، ان کی شجاعت اور کارناموں اور حصولیابیوں کا تعارف فراہم کرتا ہے۔